ŉ Nat Killarney skommel beginposisies(Foto: Verskaf) Gister se drie oefenrondes het interessante resultate opgelewer. Maroela Media het in die derde posisie geoefen in die eerste oefensessie, maar heel laaste in die tweede sessie. Die derde sessie het darem ŉ beter uitslag gehad en Brendon het hom weer in die derde posisie bevind. Vanoggend het ŉ watersopnat baan die manne by Killarney ingewag en die manne was maar katvoet met hul agterwielaangedrewe renmotors! ŉ Paar broekskeur oomblikke het Brendon se senuwees gedaan gehad, met stuuroorywerigheid aan die orde van die dag. Die laaste ronde het ietwat van ŉ droë lyn begin vorm en die jaers kon meer gewaagd op die remme wees. Die manne se tye het só gelyk vir die kwalifiserende ronde van die GR-Cup: Chad Lückhoff (AutoTrader) 1:40.680 Mark Jones (The Citizen) 1:40.900 Brendon Staniforth (Maroela Media) 1:40.960 Reuben van Niekerk (Jumping Kids/News24) 1:41.099 Setshaba Mashigo (ASAMM) 1:41.130 Denis Droppa (TimesLIVE) 1:41.260 Die tye is verskriklik naby aan mekaar en is die perfekte bestanddele vir ŉ interessante wedren. Indien jy nie by die baan kan wees nie, kyk gerus hier: Ry saam Brendon op sy beste ronde hier: